รบกวนปรึกษาคุณค่ะ เดือนที่ผ่านมา เปลี่ยนยาคุมกินยาคุม yasmin 21 กินเม็ดแรกวันที่ 4 ก.ค. (กินวันแรกที่มีปจด.) มีปจด.3 วัน หมดวันที่ 6 ก.ค.กินต่อไปเรื่อยทุกวันจนยาหมด จนถึงเม็ดสุดท้ายวันที่ 24 ก.ค. (ระหว่างนี้มีเพศสัมพันธ์กับแฟน วันที่ 16 ก.ค.) หยุดยา25-31ก.ค. (ครบ 7 วัน) ปจด.ก็ยังไม่มา วันที่ 3 ส.ค (ประจำเดือน ขาดวันที่ 3) ซื้อที่ตรวจมาตรวจ พบขึ้น 1 ขีดไม่ท้อง แล้วคืนวันที่ 3ส.ค. มีเพศสัมพันธ์กับแฟน ป้องกันโดยกินยาคุมฉุกเฉิน วันที่ 8 ส.ค. ซื้อที่ตรวจมาตรวจ ครั้งที่ 2 ผลตรวจขึ้น 1ขีด ไม่ท้อง วันที่ 9 ส.ค. เลยไปซื้อยาคุมแผงใหม่มากิน จนถึงวันนี้ วันที่ 13 ส.ค. ปจด. ยังไม่มา แบบนี้จะท้องมั้ยคะ
สวัสดีค่ะ การใช้ยาคุมแบบแผงรายเดือน ถ้าได้เริ่มภายใน 5 วันแรกของประจำเดือน กินติดต่อกันทุกวันจนยาหมดแผงนั้น โอกาสตั้งครรภ์จากเพศสัมพันธ์ที่เกิดระหว่างกินยาแผงนั้นๆมีน้อยมากประจำเดือนที่ไม่มา ควรซื้อชุดตรวจครรภ์ทางปัสสาวะมายืนยันเอง ถ้าพบว่าไม่ตั้งครรภ์ สามารถกินยาคุมแผงใหม่ต่อไปได้เลย ไม่จำเป็นต้องรอให้ประจำเดือนมากรณีนี้ที่หยุดกินยาแบบแผงไป ไปมีเพศสัมพันธ์ไม่ป้องกัน มีโอกาสตั้งครรภ์ การใช้ยาคุมฉุกเฉินตามไปหลังจากนั้น จะช่วยลดโอกาสการตั้งครรภ์ลงไปได้บ้าง แต่ประสิทธิภาพจะไม่เท่ากับยาคุมแบบแผงรายเดือนตามปกติดังนั้นตอนนี้อาจจะต้องตรวจให้แน่ใจก่อนว่าไม่ตั้งครรภ์ จึงค่อยเริ่มยาคุมแผงใหม่ ชุดตรวจครรภ์ทางปัสสาวะให้ผลบวกได้ 10-14 วันหลังปฏิสนธิ หากตรวจเร็วกว่านั้น ผลจะยังไม่แน่นอนได้ หากไม่ตั้งครรภ์จริง จึงค่อยเริ่มยาคุมแผงต่อไปค่ะ